pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุทิน เผย ผู้อำนวยการ UN AIDS ชื่นชมไทยควบคุมการแพร่ระบาดของ HIV ได้ดี
วันอังคารที่ 15 กุมภาพันธ์ 2565
อนุทิน เผย ผู้อํานวยการ UN AIDS ชื่นชมไทยควบคุมการแพร่ระบาดของ HIV ได้ดี
รองนายกรัฐมนตรีและรัฐมนตรีว่าการกระทรวงสาธารณสุข เผย ผู้อํานวยการบริหารโครงการเอดส์แห่งสหประชาชาติ และรองเลขาธิการองค์การสหประชาชาติ ได้เข้าหารือแบบทวิภาคี สนับสนุนประเทศไทยที่ให้ความสําคัญในการผลักดันเร่งรัดยุติปัญหาเอดส์ของโลก
รองนายกรัฐมนตรีและรัฐมนตรีว่าการกระทรวงสาธารณสุข เผย ผู้อํานวยการบริหารโครงการเอดส์แห่งสหประชาชาติ และรองเลขาธิการองค์การสหประชาชาติ ได้เข้าหารือแบบทวิภาคี สนับสนุนประเทศไทยที่ให้ความสําคัญในการผลักดันเร่งรัดยุติปัญหาเอดส์ของโลก และชื่นชมที่สามารถควบคุมการแพร่ระบาดของเอชไอวีได้ดีถือเป็น 1 ใน 6 ประเทศที่มีความโดดเด่นด้านการลดการตีตราและการเลือกปฏิบัติ มีความก้าวหน้าด้านหลักประกันสุขภาพถ้วนหน้า ให้การดูแล รักษา และป้องกันเอชไอวี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวภายหลังMrs. Winnie Byanyima ผู้อํานวยการบริหารโครงการเอดส์แห่งสหประชาชาติ (UNAIDS) และรองเลขาธิการองค์การสหประชาชาติ พร้อมคณะ เข้าพบในโอกาสมาเยือนประเทศไทยอย่างไม่เป็นทางการ ว่า วานนี้ (14 กุมภาพันธ์ 2565)ได้มีการหารือแบบทวิภาคี กับ ผู้อํานวยการบริหารโครงการเอดส์แห่งสหประชาชาติ และรองเลขาธิการองค์การสหประชาชาติในการเสริมสร้างความสัมพันธ์กับประเทศไทย ในฐานะที่ตนได้รับเลือกให้ดํารงตําแหน่ง ประธานคณะกรรมการบริหารโครงการโรคเอดส์แห่งสหประชาชาติ (Programme Coordination Board – PCB) ในปี 2565 โดยได้กล่าวสนับสนุนประเด็นที่ประเทศไทยให้ความสําคัญในการผลักดันการเร่งรัดยุติปัญหาเอดส์ของโลก โดยเฉพาะการลดการตีตรา การเลือกปฏิบัติการดูแลรักษาและป้องกันการติดเชื้อเอชไอวีในกลุ่มเยาวชนซึ่งไทยเป็น 1 ใน 6 ประเทศที่มีความโดดเด่นในด้านนี้ โดยได้เข้าร่วม Global Partnership for action to eliminate all forms of HIV-related stigma and discrimination รวมถึงมีแผนการจัดกิจกรรมศึกษาดูงานในประเทศไทยเพื่อแลกเปลี่ยนเรียนรู้การดําเนินงานที่นําโดยชุมชน (Community-led response)และการบูรณาการเอชไอวีในระบบหลักประกันสุขภาพถ้วนหน้า
นอกจากนี้Mrs. Winnie ได้ชื่นชมประเทศไทยในการควบคุมการแพร่ระบาดของเอชไอวี ว่ามีความก้าวหน้าและเป็นผู้นําในหลายด้านโดยเฉพาะหลักประกันสุขภาพถ้วนหน้าในการดูแลรักษาและป้องกันเอชไอวีและยังกล่าวชื่นชมประเทศไทยที่สามารถควบคุมการระบาดของโรคโควิด 19 ได้ดีอีกด้วย
************************************** 15 กุมภาพันธ์ 2565
รัฐบาลไทย-ข่าวทำเนียบรัฐบาล-“กอช. จัดกิจกรรมช่วยเหลือสมาชิก ฝากร้านออนไลน์สร้างรายได้ สู้ภัยไวรัสโควิด-19”
วันจันทร์ที่ 19 กรกฎาคม 2564
“กอช. จัดกิจกรรมช่วยเหลือสมาชิก ฝากร้านออนไลน์สร้างรายได้ สู้ภัยไวรัสโควิด-19”
กอช. จัดกิจกรรม “กอช. ช่วยเหลือสมาชิก ฝากร้านสร้างรายได้ สู้ภัยไวรัสโควิด-19” เพื่อช่วยสมาชิกสร้างรายได้ผ่านช่องทางออนไลน์ โดย กอช. เป็นตัวกลางในการประชาสัมพันธ์สินค้า พร้อมเชิญชวนประชาชนทั่วไปอุดหนุนสินค้าสมาชิก กอช.
กองทุนการออมแห่งชาติ หรือ กอช. จัดกิจกรรม “กอช. ช่วยเหลือสมาชิก ฝากร้านสร้างรายได้ สู้ภัยไวรัสโควิด-19” เพื่อช่วยสมาชิกสร้างรายได้ผ่านช่องทางออนไลน์ โดย กอช. เป็นตัวกลางในการประชาสัมพันธ์สินค้า พร้อมเชิญชวนประชาชนทั่วไปอุดหนุนสินค้าสมาชิก กอช. ดูรายละเอียดสินค้าได้ที่เฟซบุ๊ก “กองทุนการออมแห่งชาติ”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ด้วยสถานการณ์โรคติดเชื้อไวรัสโควิด-19 ตามนโยบายของรัฐบาลรณรงค์ให้ประชาชน ลดการเดินทางออกจากบ้านป้องกันการแพร่ระบาด โดย กอช. ขอเป็นช่องทางหนึ่งในการส่งเสริมการสร้างรายได้ให้แก่สมาชิก ในกิจกรรม “กอช. ช่วยเหลือสมาชิก ฝากร้านสร้างรายได้ สู้ภัยไวรัสโควิด-19” โดยสมาชิก กอช. ผู้ประกอบอาชีพอิสระ วิสาหกิจชุมชน กลุ่มสภาเกษตรกร สามารถฝากร้านกับ กอช. พร้อมภาพสินค้า โพสต์ใต้ภาพประชาสัมพันธ์กิจกรรมได้ที่เฟซบุ๊ก “กองทุนการออมแห่งชาติ” โดย กอช. จะเป็นตัวกลางในการประชาสัมพันธ์และแชร์สินค้าเพื่อเป็นการบอกต่อ พร้อมขอเชิญชวนประชาชนทั่วไปร่วมอุดหนุนสินค้าของสมาชิก โดยสามารถเลือกดูสินค้าตามความต้องการ ได้ผ่านเฟซบุ๊ก “กองทุนการออมแห่งชาติ” ได้ตั้งแต่วันนี้เป็นต้นไป สอบถามรายละเอียดเพิ่มเติม สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ควงดีเอสไอ พบชุมนุมสหกรณ์ชาวสวนปาล์มน้ำมันกระบี่ ลั่นจะตามเอาสมบัติพี่น้องคืนมาขอทุกคนมั่นใจ
วันอาทิตย์ที่ 5 มิถุนายน 2565
รัฐมนตรีว่าการกระทรวงยุติธรรม ควงดีเอสไอ พบชุมนุมสหกรณ์ชาวสวนปาล์มน้ํามันกระบี่ ลั่นจะตามเอาสมบัติพี่น้องคืนมาขอทุกคนมั่นใจ
รัฐมนตรีว่าการกระทรวงยุติธรรม ควงดีเอสไอ พบชุมนุมสหกรณ์ชาวสวนปาล์มน้ํามันกระบี่ ลั่นจะตามเอาสมบัติพี่น้องคืนมาขอทุกคนมั่นใจ หากทําไม่ได้คงต้องเลิกเล่นการเมือง เผยภายในเดือนนี้ฟ้องเอาผิดคนโกงได้
เมื่อวันที่ 4 มิ.ย. 2565 ที่องค์การบริหารส่วนจังหวัดกระบี่ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายอนุวรรตน์ โหมดพริ้ง รองผู้ว่าราชการจังหวัดกระบี่ นายสหการณ์ เพ็ชรนรินทร์ รองปลัดกระทรวงยุติธรรม นายไตรยฤทธิ์ เตมหิวงศ์ อธิบดีกรมสอบสวนคดีพิเศษ นายนิพันธ์ ศิริธร ส.ส.ตรัง นายนัทธี ถิ่นสาคู นายสุทา ประทีป ณ ถลาง ส.ส.ภูเก็ต พรรคพลังประชารัฐ นายประกอบ เผ่าพงศ์ รองอธิบดีกรมส่งเสริมสหกรณ์ เจ้าหน้าที่กรมการปกครอง และข้าราชการ พบปะสมาชิกชุมนุมสหกรณ์ชาวสวนปาล์มน้ํามันกระบี่ จํากัด เพื่อพูดคุยกรณีการทุจริตและยักยอกทรัพย์ในชุมนุมสหกรณ์ฯ
นายสมชาย เทพจิต ประธานชุมนุมสหกรณ์ กล่าวว่า ตามที่นายสมศักดิ์ ได้สั่งการช่วยเหลือ ซึ่งทางดีเอสไอได้สืบสวนและเตรียมออกหมายจับ ขอให้ท่านเร่งดําเนินการเพื่อช่วยเหลือเยียวยาเกษตรกร ตนขอเป็นตัวแทนขอบคุณท่านและดีเอสไอ ที่ดําเนินการช่วยเหลือชาวบ้านที่เดือดร้อน
นายสมศักดิ์ กล่าวว่า ตนได้รับหนังสือจากตัวแทนของพวกท่านในเรื่องความชัดเจนของความเดือดร้อน ตั้งแต่เดือน พ.ย.2564 จากวันนั้นถึงวันนี้ผ่านมา 5-6 เดือน ได้นําเรื่องไปตรวจสอบ ตนมอบหมายให้ ดีเอสไอ ดําเนินการแก้ไขปัญหาความเดือดร้อน พบว่ากรรมการบางคนมีส่วนรับรู้เรื่องความเสียเปรียบในการซื้อขาย เพราะมีการใช้อํานาจหน้าที่ เข้าไปแสวงหาผลประโยชน์ และเอื้อให้กับญาติพี่น้อง ทําให้เกิดความเสียหายกับสมาชิกกว่า 2 หมื่นราย กระทบกับสหกรณ์ที่เป็นสมาชิกอีก 34 สหกรณ์ เป็นผู้รับเคราะห์ จากทุนหมุนเวียน 1 พันล้านบาท หลังเกิดปัญหาเหลือติดบัญชีแค่ 1 หมื่นบาท แต่ปัจจุบัน มีเงินหมุนเวียน 25 ล้านบาท แล้ว หากตนตามเรื่องนี้ไม่ได้คงต้องเลิกเล่นการเมืองแล้ว ยังไงต้องทําให้ได้ จึงพิจารณาตั้งเป็นคดีพิเศษ ซึ่งขณะนี้ได้ข้อมูลที่จะแจ้งผู้กระทําผิดได้ และจะทําให้เสร็จระดับหนึ่งในเดือนนี้ รวมถึง การจําหน่ายโรงงานของชุมนุมสหกรณ์ สาขาคลองท่อมในราคา 320 ล้านบาท เหมาะสมหรือไม่ จะมีข้อมูลให้ได้เห็นภายในปลายเดือนนี้
"ขอให้พี่น้องชาวชุมนุมสหกรณ์ ชาวสวนปาล์มน้ํามัน มั่นใจว่าปัญหาจะต้องได้รับการดูแลแก้ไข ด้วยความรวดเร็ว และเป็นธรรม รวมถึงจะไม่ทอดทิ้งปัญหาของชาวบ้านไว้ข้างหลังเป็นอันขาด ผมจะตามเอาสมบัติของพี่น้องคืนมาให้ได้เราจะเดินหน้าต่อไปโดยไม่เห็นแก่หน้าใครทั้งนั้น เราทําเพื่อประชาชน และจะเป็นบรรทัดฐานให้กรมส่งเสริมสหกรณ์นําไปใช้กับสหกรณ์ทั่วประเทศ ต้องขอบคุณทุกคนที่เชื่อมั่นในการทํางานของรัฐบาล เราทําเต็มที่ไม่ย่อหย่อน แต่บางเรื่องอาจจะยังพูดไม่ได้มากเพราะจะกระทบคดี ขอให้รอความชัดเจนอีกเล็กน้อย"นายสมศักดิ์ กล่าว
รัฐบาลไทย-ข่าวทำเนียบรัฐบาล-รฟม. แถลงกรณีการประกาศยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง
วันศุกร์ที่ 27 สิงหาคม 2564
รฟม. แถลงกรณีการประกาศยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง
ช่วงเตาปูน - ราษฎร์บูรณะ (วงแหวนกาญจนาภิเษก)
โดยการประกวดราคานานาชาติ
วันนี้ (27 สิงหาคม 2564) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยถึงกรณีการประกาศยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยการประกวดราคานานาชาติ ดังนี้
ตามที่ได้มีประกาศการรถไฟฟ้าขนส่งมวลชนแห่งประเทศไทย ลงวันที่ 27 สิงหาคม 2564 เรื่อง ยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน –ราษฎร์บูรณะ (วงแหวนกาญจนาภิเษก) โดยการประกวดราคานานาชาติ เพื่อให้เกิดการมีส่วนร่วมของประชาชนมากขึ้นนั้น รฟม. ขอเรียนชี้แจงว่า ในการดําเนินการประกวดราคาจ้างก่อสร้างงานโยธา โครงการรถไฟฟ้าสายสีม่วงฯ รฟม. ได้ดําเนินการตามพระราชบัญญัติการจัดซื้อจัดจ้างและบริหารพัสดุภาครัฐ พ.ศ. 2560 โดย รฟม. และผู้สังเกตการณ์จากองค์กรต่อต้านคอร์รัปชัน (ประเทศไทย) ได้ร่วมลงนามในข้อตกลงคุณธรรม (Integrity Pact) โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) เมื่อวันที่ 18 มิถุนายน 2561 ซึ่งในช่วงที่ผ่านมา รฟม. ได้มีการประสานงานเชิญผู้สังเกตการณ์เข้าร่วมประชุมหารือเกี่ยวกับการดําเนินงานของโครงการรถไฟฟ้าสายสีม่วงฯ ตามข้อตกลงคุณธรรมมาโดยตลอด แต่เนื่องจากสถานการณ์การแพร่ระบาดของเชื้อโคโรน่าไวรัส 2019 (COVID-19) ตั้งแต่ต้นปี 2564 ที่ผ่านมา ทําให้การสื่อสารกับผู้สังเกตการณ์มีความคลาดเคลื่อน จึงทําให้เอกสารบางรายการส่งไปไม่ถึงผู้สังเกตการณ์ และถือได้ว่าเป็นการดําเนินการที่ไม่ครบถ้วนตามระบบข้อตกลงคุณธรรม ดังนั้น รฟม. จึงเห็นสมควรยกเลิกประกาศประกวดราคาจ้างก่อสร้างงานโยธา โครงการรถไฟฟ้าสายสีม่วงฯ ฉบับลงวันที่ 5 กรกฎาคม 2564 และเริ่มดําเนินการตามขั้นตอนจัดซื้อจัดจ้างใหม่ให้ครบถ้วน
ดังนั้น เพื่อให้เกิดการมีส่วนร่วมของประชาชนและเป็นประโยชน์ต่อสาธารณะ รฟม. จึงเห็นควรให้ยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วงฯ และเริ่มดําเนินการในขั้นตอนการประกวดราคาใหม่ ตามพระราชบัญญัติการจัดซื้อจัดจ้างฯ โดยในการดําเนินการตามขั้นตอนประกวดราคาครั้งใหม่นี้ รฟม. จะดําเนินการทันที และจะเร่งรัดการประกวดราคาจ้างก่อสร้างงานโยธา โครงการรถไฟฟ้าสายสีม่วงฯ ให้เป็นไปตามกําหนดการณ์ในแผนงานเดิมโดยไม่ให้เกิดความเสียหายต่อภาครัฐ
สําหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้า ที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน  มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดําเนินงานก่อสร้างในปี 2565 และเปิดให้บริการในปี 2570
ทั้งนี้ รฟม. จะยังคงยึดมั่นปฏิบัติงานโดยตั้งอยู่บนพื้นฐานการดําเนินงานที่รัฐจะได้รับโครงการที่มีประสิทธิภาพสูงสุดเพื่อประโยชน์ของประชาชน ผู้ใช้บริการเป็นสําคัญ ติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-​ สธ.ดูแลผู้หนีภัยสู้รบใน จ.ตาก ตามหลักมนุษยธรรม พร้อมป้องกันควบคุมโรคเต็มที่
วันศุกร์ที่ 31 ธันวาคม 2564
​ สธ.ดูแลผู้หนีภัยสู้รบใน จ.ตาก ตามหลักมนุษยธรรม พร้อมป้องกันควบคุมโรคเต็มที่
รองปลัดกระทรวงสาธารณสุข เผย สาธารณสุขไทยให้การดูแลผู้อพยพหนีภัยชาวเมียนมาตามหลักมนุษยธรรม พร้อมเฝ้าระวังควบคุมป้องกันโรคระบาดที่อาจเกิดขึ้น โดยเฉพาะโรคโควิด 19
รองปลัดกระทรวงสาธารณสุข เผย สาธารณสุขไทยให้การดูแลผู้อพยพหนีภัยชาวเมียนมาตามหลักมนุษยธรรม พร้อมเฝ้าระวังควบคุมป้องกันโรคระบาดที่อาจเกิดขึ้น โดยเฉพาะโรคโควิด 19 เร่งจัดส่งวัสดุอุปกรณ์ในการป้องกันควบคุมโรคสนับสนุนการดําเนินงานของพื้นที่เต็มที่
นายแพทย์ธงชัย กีรติหัตถยากร รองปลัดกระทรวงสาธารณสุข เผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยต่อสถานการณ์การสู้รบระหว่างทหารเมียนมากับกองกําลังชนกลุ่มน้อยเชื้อสายกะเหรี่ยงตามแนวชายแดนจังหวัดตาก ซึ่งทําให้มีผู้อพยพหนีภัยจํานวนมากข้ามมาอาศัยอยู่ในพื้นที่ปลอดภัยชั่วคราว 2 แห่งในจังหวัดตาก ได้มอบหมายให้สํานักงานสาธารณสุขจังหวัดตากและโรงพยาบาลแม่สอด ร่วมกันดูแลทั้งด้านการเจ็บป่วยด้วยโรคต่างๆ การดูแลอนามัยสิ่งแวดล้อม เพื่อควบคุมป้องกันโรคระบาดที่อาจเกิดขึ้นจากการอยู่รวมกันจํานวนมากโดยเฉพาะการควบคุมป้องกันโรคโควิด 19 โดยให้เป็นไปตามหลักมนุษยธรรม
นายแพทย์ธงชัยกล่าวต่อว่า ได้รับรายงานสถานการณ์ล่าสุดการสู้รบไม่ส่งผลกระทบต่อความปลอดภัยในชีวิตและทรัพย์สินของประชาชนคนไทยบริเวณแนวชายแดนไทย พื้นที่ปลอดภัยชั่วคราว คอกวัวเมยโค้ง บ้านมหาวัน ตําบลมหาวัน อําเภอแม่สอด มีผู้หนีภัยชาวเมียนมาพักอยู่ 3,988 คน ส่วนพื้นที่ปลอดภัยชั่วคราว วัดบ้านหมื่นฤชัย บ้านหมื่นฤชัย ตําบลพบพระ อําเภอพบพระ มีผู้หนีภัยชาวเมียนมาพักอยู่ 52 คน ได้มอบหมายให้นายแพทย์สาธารณสุขจังหวัดส่งทีมแพทย์และพยาบาลเข้าไปดูแล ทั้งนี้ ยังไม่พบปัญหาโรคระบาด มีเพียงการเจ็บป่วยเล็กน้อย ส่วนกลางโดยกองสาธารณสุขฉุกเฉิน ได้เร่งจัดส่งวัสดุอุปกรณ์ในการป้องกันควบคุมโรค เช่น หน้ากากอนามัย/N95, ถุงมือ, ชุด Cover all, หมวกคลุมผม Face shield เป็นต้น เพื่อสนับสนุนการดําเนินงานป้องกันควบคุมโรคในพื้นที่อย่างเต็มที่แล้ว และเตรียมพร้อมให้การสนับสนุนเพิ่มเติมหากได้รับการร้องขอ
*********************************** 31 ธันวาคม 2564
รัฐบาลไทย-ข่าวทำเนียบรัฐบาล-​ASEAN-Korea Industrial Innovation Center to be established by 2023
วันศุกร์ที่ 25 มีนาคม 2565
​ASEAN-Korea Industrial Innovation Center to be established by 2023
​ASEAN-Korea Industrial Innovation Center to be established by 2023
March 25, 2022, Government Spokesperson Thanakorn Wangboonkongchana disclosed that Defense Minister and Prime Minister Gen. Prayut Chan-o-cha ordered concerned agencies to accelerate the development of science, technology, and innovation in order to push forward Thailand as the region's future industry hub.
Following the cabinet's approval on March 1, Ministry of Commerce, as Thai representative, is set to sign an MOU on the establishment of the ASEAN-Korea Industrial Innovation Center (AKIIC) by mid 2022, and AKIIC will be set up in South Korea within 2023 with an aim to promote cooperation between ASEAN and South Korea on sciences, technology, and innovation for various hi-tech industries through joint researches, exchange of knowledge, technology transfer, and commercial use of technologies. NSTDA will represent Thailand as AKIIC executive member. Ministry of Commerce will closely collaborate with NSTDA to propel the operation of AKIIC toward tangible results, especially the S-Curve industry- related implementations that are relevant with Thailand's 20-year strategy on the development of Industry 4.0 (2017-2036), such as the development of innovation for diversification and value-added of products and services, and promotion of smart farming through adoption of technology to enhance efficient, reduce cost and time, and generate more revenues.
According to the Government Spokesperson, the Government always supports mechanisms conducive to Thailand's competitiveness enhancement. The establishment of AKIIC not only promotes Thailand's cooperation with South Korea, a country notable for advanced science, technology, and innovation, but also provides an opportunity to build upon regional cooperation (ASEAN) for the development of wide-ranging innovations, which works help increase industrial capacity and potentially, as well as commercial values, for such industries as smart farming, next-generation automotive, high-efficiency battery, medical equipment, and entertainment industry, among others.
รัฐบาลไทย-ข่าวทำเนียบรัฐบาล-ก.เกษตร เชื่อมโยงการยกระดับขับเคลื่อนภาคการเกษตรผ่านศูนย์ AIC
วันศุกร์ที่ 20 พฤษภาคม 2565
ก.เกษตร เชื่อมโยงการยกระดับขับเคลื่อนภาคการเกษตรผ่านศูนย์ AIC
พร้อมเป็นศูนย์กลางในการให้บริการแลกเปลี่ยนเรียนรู้ และเชื่อมโยงความร่วมมือด้านเทคโนโลยีและนวัตกรรม ระหว่างภาครัฐ ภาควิชาการ ภาคเอกชน และภาคเกษตรกร เพื่อพัฒนาและยกระดับเกษตรกรไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ รับฟังการรายงานผลการดําเนินงานของศูนย์เทคโนโลยีเกษตรและนวัตกรรม (AIC) จังหวัดพังงา โดยประธานกรรมการบริหารศูนย์ AIC จังหวัดพังงา และรับฟังแนวทางการขับเคลื่อนโครงการเกษตรแปลงใหญ่พืชผัก เพื่อพัฒนา ปรับปรุง รวบรวมผลผลิต ให้เป็นไปตามมาตรฐาน และความต้องการของตลาด โดยนางกันตวรรณ ตันเถียร กุลจรรยาวิวัฒน์ ประธานคณะกรรมาธิการเกษตรและสหกรณ์ สมาชิกสภาผู้แทนราษฎรจังหวัดพังงา ณ วิทยาลัยเกษตรและเทคโนโลยีพังงา หมู่ที่ 7 ต.ถ้ํา อ.ตะกั่วทุ่ง จ.พังงา พร้อมเปิดป้ายโครงการอาคารบังคับน้ํา วิทยาลัยเกษตรกรรมพังงา และปล่อยพันธุ์สัตว์น้ํา (ปลานิล) จํานวน 5,000 ตัว
"การเชื่อมโยงการยกระดับขับเคลื่อนภาคการเกษตรผ่านศูนย์ AIC จะเป็นแหล่งรวบรวมองค์ความรู้ทางเทคโนโลยีการเกษตร แหล่งอบรม แหล่งข้อมูลที่เกษตรกรสามารถนําไปใช้ประกอบการตัดสินใจ ส่งเสริมประสิทธิภาพการผลิตการเกษตรแปรรูปและการตลาด พร้อมเป็นศูนย์กลางในการให้บริการแลกเปลี่ยนเรียนรู้ และเชื่อมโยงความร่วมมือด้านเทคโนโลยีและนวัตกรรม ระหว่างภาครัฐ ภาควิชาการ ภาคเอกชน และภาคเกษตรกร ซึ่งมุ่งเน้นการจัดการในพื้นที่แบบแปลงใหญ่ โดยดึงกลุ่ม Young Smart Farmer เข้ามามีส่วนร่วม และเป็นกําลังสําคัญให้กับภาคการเกษตรต่อไปในอนาคต" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ครม.อนุมัติหลักการร่างกฎกระทรวงคุ้มครองแรงงานในงานประมงฉบับปรับปรุงใหม่ ยกมาตรฐานคุ้มครองแรงงานประมงทะเล
วันอังคารที่ 21 กันยายน 2564
ครม.อนุมัติหลักการร่างกฎกระทรวงคุ้มครองแรงงานในงานประมงฉบับปรับปรุงใหม่ ยกมาตรฐานคุ้มครองแรงงานประมงทะเล
ครม.อนุมัติหลักการร่างกฎกระทรวงคุ้มครองแรงงานในงานประมงฉบับปรับปรุงใหม่ ยกมาตรฐานคุ้มครองแรงงานประมงทะเล
วันนี้ 21 ก.ย. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติหลักการร่างกฎกระทรวงคุ้มครองแรงงานในงานประมง โดยมีสาระสําคัญเป็นการปรับปรุงกฎกระทรวงคุ้มครองแรงงานในงานประมงทะเล พ.ศ. 2557 และกฎกระทรวงคุ้มครองแรงงานในงานประมงทะเล(ฉบับที่ 2 ) พ.ศ.2561 ซึ่งปัจจุบันกฎหมายทั้ง 2 ฉบับมีบทบัญญัติบางประการไม่สอดคล้องกับสภาพการจ้างแรงงานและสภาพการทํางานในเรือประมงทะเล
สําหรับรายละเอียดสําคัญที่ปรับปรุงแก้ไข ได้แก่ กําหนดห้ามนายจ้าง จ้างลูกจ้างที่มีอายุต่ํากว่า 18 ปีทํางานในเรือประมง และกําหนดให้นายจ้างดําเนินการจัดให้ลูกจ้างมีเวลาพัก จัดทําสัญญาจ้าง นําลูกจ้างซึ่งเป็นคนประจําเรือกลับเข้ามาในราชอาณาจักร และจัดทําทะเบียนลูกจ้าง จัดทําเอกสารเกี่ยวกับการจ่ายค่าจ้างและค่าทํางานในวันหยุด, กําหนดให้ยื่นคําร้องว่านายจ้างไม่ปฏิบัติตามกฎกระทรวง, กําหนดให้มีการจ่ายค่าจ้างและค่าทํางานในวันหยุด กําหนดให้จ่ายค่าจ้างแก่ลูกจ้างเป็นค่าจ้างรายเดือน และจ่ายค่าจ้าง ค่าทํางานในวันหยุดให้แก่ลูกจ้างผ่านบัญชีธนาคารของลูกจ้าง
นอกจากนี้ยังกําหนดให้ลูกจ้างมีวันหยุดประจําปี มีสิทธิลาป่วย และให้นายจ้างจ่ายเงินให้แก่ลูกจ้างที่ตกค้างอยู่ในต่างประเทศเนื่องจากการทํางาน, กําหนดให้นายจ้างจัดให้มีอาหาร น้ําดื่มที่มีคุณภาพถูกสุขลักษณะในปริมาณที่เพียงพอ อุปกรณ์หรือระบบสื่อสารผ่านดาวเทียม และให้ความรู้แก่ลูกจ้างเกี่ยวกับสภาพการทํางาน การใช้เครื่องมือ สุขภาพอนามัย สภาพความเป็นอยู่บนเรือ และอุปกรณ์ความปลอดภัยบนเรือก่อนการทํางาน และหากนายจ้างได้จัดทําสัญญาจ้าง ทะเบียนลูกจ้างในงานประมงทะเลตามกฎกระทรวงคุ้มครองแรงงานในงานประมงทะเล พ.ศ. 2557 และที่แก้ไขเพิ่มเติมโดยกฎกระทรวงคุ้มครองแรงงานในงานประมงทะเล(ฉบับที่ 2 ) พ.ศ.2561 ให้ถือว่านายจ้างได้จัดทําสัญญาจ้างและทะเบียนลูกจ้างตามกฎกระทรวงนี้แล้ว
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ หารือเอกอัครราชทูตเมียนมา พร้อมส่งเสริมการค้าระหว่างประเทศ เพิ่มมูลค่าทางเศรษฐกิจ ควบคู่การรักษาความสงบเรียบร้อยตามแนวชายแดน
วันจันทร์ที่ 22 สิงหาคม 2565
นายกฯ หารือเอกอัครราชทูตเมียนมา พร้อมส่งเสริมการค้าระหว่างประเทศ เพิ่มมูลค่าทางเศรษฐกิจ ควบคู่การรักษาความสงบเรียบร้อยตามแนวชายแดน
นายกฯ หารือเอกอัครราชทูตเมียนมา พร้อมส่งเสริมการค้าระหว่างประเทศ เพิ่มมูลค่าทางเศรษฐกิจ ควบคู่การรักษาความสงบเรียบร้อยตามแนวชายแดน
วันนี้ (22 สิงหาคม 2565) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล อูชิซเว (H.E. U Chit Swe) เอกอัครราชทูตสาธารณรัฐแห่งสหภาพเมียนมาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตําแหน่ง ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวสรุปสาระสําคัญของการหารือ ดังนี้
นายกรัฐมนตรีกล่าวต้อนรับการเข้ารับตําแหน่งของเอกอัครราชทูตฯ เชื่อมั่นว่าความสามารถของเอกอัครราชทูตฯ จะส่งเสริมความสัมพันธ์ระหว่างไทยเมียนมาในฐานะ “หุ้นส่วนยุทธศาสตร์โดยธรรมชาติ” ได้เป็นอย่างดี ทั้งนี้ รัฐบาลไทยพร้อมสนับสนุนการดํารงตําแหน่งของเอกอัครราชทูตฯ ทั้งนี้ นายกรัฐมนตรีกล่าวถึงความสัมพันธ์ที่เกี่ยวโยงกันอย่างลึกซึ้งของทั้งสองประเทศ และประสงค์ให้รักษาปฏิสัมพันธ์และความร่วมมือในระดับต่าง ๆ ไว้เสมอ
เอกอัครราชทูตเมียนมาฯ ยินดีที่ได้รับตําแหน่งในประเทศไทย และยินดีที่ได้พบนายกรัฐมนตรี เชื่อมั่นว่าทั้งสองประเทศจะสานต่อความร่วมมือต่าง ๆ ที่มีอยู่เดิม และพัฒนาด้านอื่น ๆ ต่อไป โดยชื่นชมศักยภาพของไทยในทุกด้าน รวมทั้งเชื่อมั่นในมาตรการทางเศรษฐกิจของไทย ทั้งนี้ เชิญชวนนักลงทุนไทยให้ไปลงทุนในเมียนมาในสาขาที่ไทยมีศักยภาพ
ในโอกาสนี้ ทั้งสองฝ่ายได้หารือในประเด็นความร่วมมือด้านต่างๆ ดังนี้
ความร่วมมือในการรักษาความสงบตามแนวชายแดนและการแก้ไขประเด็นข้ามแดน นายกรัฐมนตรีปรารถนาที่จะเห็นความสงบเรียบร้อยเพื่อการค้าขาย อย่างไรก็ดี ยังมีข้อห่วงกังวลต่อประเด็นต่างๆ ซึ่งขอขอบคุณเมียนมาที่ให้ความร่วมมือในการแก้ไขปัญหาต่างๆ โดยเฉพาะปัญหายาเสพติด การลักลอบเข้าเมืองโดยผิดกฎหมาย การค้ามนุษย์และอาชญากรรมข้ามชาติต่าง ๆ โดยเฉพาะปัญหาแก๊ง Call center และเว็บพนันออนไลน์ พร้อมขอบคุณเมียนมาที่ให้ความร่วมมือกับหน่วยงานไทยในการให้ความช่วยเหลือคนไทยที่ประสบปัญหาในช่วงที่ผ่านมา
ความร่วมมือด้านเศรษฐกิจ ทั้งสองฝ่ายเห็นพ้องที่จะสนับสนุนการขยายตัวทางเศรษฐกิจ ยินดีกับการสนับสนุนการทําธุรกรรมระหว่างกัน ซึ่งเมียนมาได้อนุญาตให้ใช้เงินบาทกับเงินจั๊ตได้โดยตรง เป็นประโยชน์กับการค้าชายแดนที่จะช่วยเพิ่มมูลค่าการค้าของทั้งสองประเทศ ซึ่งไทยขอให้รัฐบาลเมียนมาดูแลนักลงทุนไทย และหวังว่าเศรษฐกิจของเมียนมาจะกลับมาฟื้นตัวโดยเร็ว
ความร่วมมือด้านพลังงาน ไทยยินดีกับความร่วมมือระหว่างกันด้านพลังงานที่มีมาตลอดและเป็นประโยชน์แก่ประชาชนของทั้งสองประเทศ
ความร่วมมือด้านแรงงาน นายกรัฐมนตรีขอบคุณแรงงานเมียนมาที่มีส่วนช่วยสร้างการพัฒนาในไทย โดยขอให้แรงงานเมียนมาในไทยปฏิบัติตามขั้นตอน กฎหมายให้ถูกต้อง
ซึ่งในตอนท้ายทั้งสองฝ่ายได้หารือเกี่ยวกับสถานการณ์ในเมียนมา โดยนายกรัฐมนตรีกล่าวว่าหวังให้ความสงบและเสถียรภาพกลับคืนสู่เมียนมาในเร็ววัน ซึ่งไทยพร้อมสนับสนุนความช่วยเหลือด้านมนุษยธรรม และชื่นชมความร่วมมือระหว่างกระทรวงสาธารณสุขของไทยและเมียนมาที่อยู่ระหว่างการประสานความร่วมมือเพื่อการบริจาควัคซีนโควิด – 19 เพิ่มเติมแก่เมียนมาในอนาคต
รัฐบาลไทย-ข่าวทำเนียบรัฐบาล-กสร. ขับเคลื่อนมาตรการลดความเสี่ยง “สงกรานต์สุขใจ แรงงานปลอดภัย”
วันจันทร์ที่ 11 เมษายน 2565
กสร. ขับเคลื่อนมาตรการลดความเสี่ยง “สงกรานต์สุขใจ แรงงานปลอดภัย”
กรมสวัสดิการและคุ้มครองแรงงาน (กสร.) ขอความร่วมมือนายจ้าง ลูกจ้าง เฝ้าระวังและป้องกันการเกิดอุบัติเหตุ และลดการแพร่ระบาดของ COVID-19 ในช่วงเทศกาลสงกรานต์ ตามมาตรการ “สงกรานต์สุขใจ แรงงานปลอดภัย”
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่า ในช่วงเทศกาลสงกรานต์ของทุกปี เป็นเวลาแห่งความสุขที่ประชาชนได้เดินทางกลับไปเยี่ยมครอบครัว ณ ภูมิลําเนาของตัวเองและร่วมกิจกรรมตามประเพณีนิยมที่ปฏิบัติสืบต่อกันมา อีกทั้งยังเป็นช่วงเวลาที่สถานประกอบกิจการหยุดดําเนินการต่อเนื่องหลายวัน ซึ่งช่วงเวลาดังกล่าวมักเกิดเหตุไฟฟ้าลัดวงจร หรือเกิดอัคคีภัยขึ้นในสถานประกอบกิจการ เนื่องจากไม่ได้มีการเฝ้าระวังและขาดการตรวจสอบอย่างต่อเนื่อง รวมทั้งการเกิดอุบัติเหตุจากการใช้รถใช้ถนนในอัตราที่เพิ่มขึ้น ประกอบกับปัจจุบันยังคงมีการแพร่ระบาดของโรคติดเชื้อไวรัสโคโรนา 2019 (COVID-19) ในหลายพื้นที่ ซึ่งยังต้องดําเนินการป้องกันและควบคุมอย่างเคร่งครัด เพื่อป้องกันการระบาดที่อาจเกิดขึ้นใหม่ กสร. จึงออกประกาศขอให้นายจ้างและลูกจ้างปฏิบัติตามมาตรการ “สงกรานต์สุขใจ แรงงานปลอดภัย” โดยตรวจสอบระบบไฟฟ้า อุปกรณ์ไฟฟ้า เครื่องมือ เครื่องใช้ เครื่องจักร และการจัดเก็บสารเคมีให้อยู่ในสภาพปลอดภัยก่อนวันหยุดต่อเนื่อง พร้อมทบทวนแผนฉุกเฉินโดยมีมาตรการที่สามารถรองรับสถานการณ์ที่อาจเกิดขึ้นได้ ในส่วนของการจัดกิจกรรมสงกรานต์ ขอให้จัดตามประเพณีได้แบบที่ไม่สัมผัสกันโดยตรง ห้ามปาร์ตี้โฟม ห้ามประแป้ง ห้ามจําหน่ายและบริโภคแอลกอฮอล์ รวมทั้งกํากับ ดูแล และเน้นย้ําให้ลูกจ้างปฏิบัติตามมาตรการป้องกันการแพร่ระบาดของ COVID-19 ขั้นสูงสุดแบบครอบจักรวาล (Universal Prevention for COVID-19) และตรวจคัดกรองการติดเชื้อของลูกจ้างก่อนกลับเข้าทํางาน และขอให้นายจ้างรณรงค์ส่งเสริมให้ลูกจ้างตรวจสภาพยานพาหนะให้อยู่ในสภาพที่ใช้งานได้อย่างปลอดภัยก่อนออกเดินทาง รวมถึงสร้างการรับรู้ในการขับขี่ยานพาหนะด้วยความระมัดระวัง ปฏิบัติตามกฎจราจรอย่างเคร่งครัด สวมหมวกนิรภัยและใช้เข็มขัดนิรภัยเมื่อขับขี่หรือโดยสารรถจักรยานยนต์หรือรถยนต์ และไม่ดื่มเครื่องดื่มแอลกอฮอล์ขณะเดินทาง
อธิบดี กสร.กล่าวทิ้งท้ายว่า ด้วยความร่วมมือของนายจ้าง ลูกจ้าง คณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ และเจ้าหน้าที่ความปลอดภัยในการทํางาน ที่ดําเนินการตามมาตรการ "สงกรานต์สุขใจ แรงงานปลอดภัย" เพื่อเฝ้าระวังและป้องกันการประสบอันตราย อุบัติเหตุ รวมถึงการแพร่ระบาดของโรคติดเชื้อไวรัสโคโรนา 2019 ในช่วงเทศกาลสงกรานต์ จะส่งผลให้พี่น้องผู้ใช้แรงงานทุกท่านปลอดภัยจากอุบัติเหตุ และมีความสุขห่างไกลจากโรค COVID-19
รัฐบาลไทย-ข่าวทำเนียบรัฐบาล-รัฐบาลมั่นใจโครงการ “มัสยิดสานใจสู่สันติ” สร้างสันติสุขจังหวัดชายแดนใต้ เปิดโอกาสกลุ่มผู้เห็นต่างกลับมาปฏิบัติศาสนกิจในช่วงเดือนรอมฎอน
วันพุธที่ 20 เมษายน 2565
รัฐบาลมั่นใจโครงการ “มัสยิดสานใจสู่สันติ” สร้างสันติสุขจังหวัดชายแดนใต้ เปิดโอกาสกลุ่มผู้เห็นต่างกลับมาปฏิบัติศาสนกิจในช่วงเดือนรอมฎอน
รัฐบาลมั่นใจโครงการ “มัสยิดสานใจสู่สันติ” สร้างสันติสุขจังหวัดชายแดนใต้ เปิดโอกาสกลุ่มผู้เห็นต่างกลับมาปฏิบัติศาสนกิจในช่วงเดือนรอมฎอน
วันที่ 20 เมษายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตลอดระยะเวลาที่ผ่านมา ภายใต้การบริหารประเทศ ของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รัฐบาลมีความมุ่งมั่นเดินหน้าแก้ปัญหาจังหวัดชายแดนใต้ โดยเน้นสร้างสันติสุขควบคู่กับการพัฒนาเศรษฐกิจ และในช่วงนี้เป็นเดือนรอมฎอน เดือนศักดิ์สิทธิ์ของพี่น้องชาวมุสลิมทั่วโลก รัฐบาลโดย กองอํานวยการรักษาความมั่นคงภายในภาค 4 ส่วนหน้า (กอ.รมน.ภาค 4 สน.) ได้ดําเนินโครงการ “มัสยิดสานใจสู่สันติ” เริ่มตั้งแต่ 3 เม.ย.65 - 14 พ.ค.65 เปิดโอกาสให้กลุ่มผู้เห็นต่างจากรัฐในห้วงเวลาที่ผ่านมาและหลบหนี ได้กลับภูมิลําเนา มาพบกับครอบครัวและปฏิบัติศาสนกิจอย่างเต็มที่ ปราศจากการต่อสู้ด้วยวิธีรุนแรง ตัวเลข ณ วันที่ 18 เม.ย. มีผู้แสดงความจํานงแล้ว 266 คน
นางสาวรัชดา กล่าวต่อว่า โครงการนี้ เป็นการเปิดพื้นที่พูดคุยสร้างความเข้าใจที่ถูกต้องตามหลักศาสนาอิสลามที่บริสุทธิ์ ผ่านกลไกของผู้ประสานงานในระดับพื้นที่ เช่น ผู้นําศาสนา ผู้นําท้องที่ ผู้นําท้องถิ่น สมาชิกชมรมสานใจไทยสู่สันติ และสมาชิกศูนย์ประชาชนพันธุ์ดี โดยมีศูนย์สันติวิธี กอ.รมน.ภาค 4 สน. เป็นแม่งานหลัก ซึ่งจํานวนผู้แสดงความจํานงเข้าร่วมโครงการในปีนี้ เป็นสัญญาณที่ดีที่สุดในรอบ 18 ปี จากที่รัฐได้เปิดโอกาสและอํานวยความสะดวกให้กับพี่น้องเหล่านี้ ด้วยหลักการให้อภัย ให้โอกาส และคุ้มครองสิทธิมนุษยชน
ส่วนกรณีที่มีการปล่อย Fake news ว่าหากผู้เห็นต่างกลับมาแล้วจะมีการติดตามตัวและนําไปสู่การจับกุมในที่สุด พลโท ธิรา แดหวา รอง ผอ.กอ.รมน. ภาค 4 สน. ได้ยืนยันว่าเจ้าหน้าที่ภาครัฐจะไม่เข้าบังคับใช้กฎหมาย และไม่มีการจับกุมแต่อย่างใด ขอให้เชื่อมั่นในตัวผู้ประสานงาน ที่ผ่านมามีผู้ที่ติดต่อเข้ามาเพื่อเข้าสู่กระบวนการจนประสบความสําเร็จออกไปใช้ชีวิตได้อย่างปกติสุขกับครอบครัว คาดว่าหลังจากห้วงเดือนรอมฎอนและรายอนี้ก็จะมีกลุ่มผู้เห็นต่างแสดงความจํานงเพิ่มขึ้นเรื่อย ๆ ซึ่งถือเป็นตัวอย่างที่เห็นได้อย่างเป็นรูปธรรมในการเดินหน้าขับเคลื่อนสร้างสันติสุขให้เกิดขึ้นในพื้นที่จังหวัดชายแดนภาคใต้
รัฐบาลไทย-ข่าวทำเนียบรัฐบาล-ตั้งสถานีอัดประจุไฟฟ้านำร่องสนับสนุนการใช้รถยนต์ไฟฟ้า
วันจันทร์ที่ 28 มีนาคม 2565
ตั้งสถานีอัดประจุไฟฟ้านําร่องสนับสนุนการใช้รถยนต์ไฟฟ้า
วันจันทร์ที่ 28 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการใช้พลังงานสะอาดและมุ่งมั่นที่จะผลักดันประเทศไทยสู่สังคมคาร์บอนต่ํา โดยดําเนินโครงการนําร่องสถานีอัดประจุไฟฟ้าสําหรับยานยนต์ไฟฟ้า ที่บริเวณลานจอดรถของสวนเบญจกิติ กทม. เปิดให้บริการตั้งแต่เวลา 05.00 – 20.00 น. นอกจากนี้ยังติดตั้งหัวชาร์จ จํานวน 20 หัว ณ ที่ทําการการไฟฟ้านครหลวงเขตต่าง ๆ ศูนย์ราชการแจ้งวัฒนะ 7-Eleven สาขาบ้านสวนลาซาล ศรีนครินทร์ และสาขา สน.บางขุนนนท์ ในอนาคตจะขยายการให้บริการไปยังสวนสาธารณะในพื้นที่ กทม. อีก 10 แห่ง รวม 20 หัวชาร์จ ลานจอดรถ และสถานที่ราชการอื่น ๆ ให้ครอบคลุมทุกการเดินทางของผู้ใช้งานรถยนต์ไฟฟ้า ทั้งนี้ ผู้ใช้รถยนต์ไฟฟ้าสามารถค้นหาสถานีอัดประจุไฟฟ้าได้ทางแอปพลิเคชัน MEA EV ของการไฟฟ้านครหลวง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ผ่านบันทึกวีดิทัศน์
วันจันทร์ที่ 23 พฤษภาคม 2565
คํากล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ผ่านบันทึกวีดิทัศน์
คํากล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานสัมมนาแนวทางการบังคับใช้พระราชบัญญัติคุ้มครองข้อมูลส่วนบุคคล พ.ศ. 2562  ผ่านบันทึกวีดิทัศน์ ในวันจันทร์ ที่ 23 พฤษภาคม 2565
รัฐมนตรีว่าการกระทรวงดิจิทัลเพื่อเศรษฐกิจและสังคม
ผู้บริหาร ข้าราชการ และเจ้าหน้าที่ทุกท่าน
ปัจจุบันระบบดิจิทัลกลายเป็นส่วนสําคัญในการขับเคลื่อนการพัฒนาประเทศในทุกมิติ มีหลากหลายช่องทางในการติดต่อสื่อสาร ซึ่งจะมีการจัดเก็บข้อมูลส่วนบุคคลก่อนเข้าใช้งานและพบว่ามีการละเมิดข้อมูลส่วนบุคคลเป็นจํานวนมาก ตลอดจนองค์กรต่าง ๆยังไม่ตระหนักถึงการรักษาความปลอดภัยของข้อมูลที่เก็บจากประชาชน ทําให้ข้อมูลมีการรั่วไหลออกไปยังผู้ไม่ประสงค์ดี สร้างความเดือดร้อนให้แก่เจ้าของข้อมูลส่วนบุคคล และก่อให้เกิดความเสียหายต่อประเทศโดยรวม
ดังนั้น รัฐบาลจึงพยายามผลักดันและขับเคลื่อนการตราพระราชบัญญัติข้อมูลส่วนบุคคล พ.ศ. 2562 ขึ้น เพื่อกําหนดมาตรการในการคุ้มครองข้อมูลส่วนบุคคลของประเทศ ให้หน่วยงานทั้งภาครัฐ เอกชน และประชาชนทั่วไปได้ปฏิบัติตาม และเพื่อให้สอดคล้องตามหลักการสากลที่ประเทศต่างๆ ให้ความสําคัญ และต่างนําหลักการคุ้มครองข้อมูลส่วนบุคคลตราเป็นกฎหมายเพื่อคุ้มครองประชาชน
ทั้งนี้ พระราชบัญญัติคุ้มครองข้อมูลส่วนบุคคลดังกล่าว จะมีการบังคับใช้ในวันที่ 1 มิถุนายน 2565 นี้ ซึ่งจะก่อเกิดผลดีและเป็นประโยชน์ ในการสร้างความเชื่อมั่นให้กับสังคมในทุกระดับประชาชนได้รับทราบวัตถุประสงค์ของการจัดเก็บข้อมูล และมีสิทธิต่างๆ ที่ชัดเจนเกี่ยวกับข้อมูลส่วนบุคคลของตน หน่วยงานภาครัฐและเอกชน มีมาตรฐานในการจัดการดูแลข้อมูลอย่างเหมาะสมและปลอดภัย ประเทศมีมาตรการคุ้มครองข้อมูลส่วนบุคคล สอดคล้องหลักการสากล รวมทั้งสามารถสร้างสังคมที่เข้มแข็ง เนื่องจากสามารถตรวจสอบการดําเนินงานภาครัฐและภาคธุรกิจเกี่ยวกับการคุ้มครองข้อมูลส่วนบุคคลให้มีความถูกต้องเหมาะสม
อย่างไรก็ตาม หลังจากนี้ขอให้ทุกภาคส่วน เร่งเดินหน้าในการสร้างความรู้ความเข้าใจ และสร้างความตระหนักในเรื่องสิทธิในฐานะการเป็นเจ้าของข้อมูลส่วนบุคคลแก่ประชาชน รวมทั้งส่งเสริมให้องค์กรต่าง ๆ ทั้งภาครัฐและเอกชน ตระหนักถึงการปฏิบัติตามกฎหมายดังกล่าว เพื่อให้การขับเคลื่อนเรื่องการคุ้มครองข้อมูลส่วนบุคคลของประเทศดําเนินไปอย่างมีประสิทธิภาพ
สุดท้ายนี้ ผมขอเปิดงานสัมมนาแนวทางการบังคับใช้พระราชบัญญัติคุ้มครองส่วนบุคคล พ.ศ. 2562 และขออํานวยพรให้การจัดงานสัมมนาในวันนี้ ประสพผลสําเร็จสมดังเจตนารมณ์ทุกประการ
ขอบคุณครับ
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ " ย้ำคุมเข้มสงกรานต์ ลดการติดเชื้อ ขณะที่ สธ. แนะเด็กอายุ 12-17 ปี และเด็กเล็กฉีดวัคซีนโควิด 19 และเข็มกระตุ้น ก่อนเปิดเทอมใหม่
วันศุกร์ที่ 15 เมษายน 2565
โฆษกรัฐบาล เผย "นายกฯ " ย้ําคุมเข้มสงกรานต์  ลดการติดเชื้อ ขณะที่ สธ. แนะเด็กอายุ 12-17 ปี และเด็กเล็กฉีดวัคซีนโควิด 19 และเข็มกระตุ้น ก่อนเปิดเทอมใหม่
โฆษกรัฐบาล เผย "นายกฯ " ย้ําคุมเข้มสงกรานต์  ลดการติดเชื้อ ขณะที่ สธ. แนะเด็กอายุ 12-17 ปี และเด็กเล็กฉีดวัคซีนโควิด 19 และเข็มกระตุ้น ก่อนเปิดเทอมใหม่ในเดือนพฤษภาคม นี้  วันนี้มีผู้ติดเชื้อใหม่  20,289 ราย
วันนี้(15เม.ย. 65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยผู้ติดเชื้อโควิด-19รายวันในไทยยังทรงตัวสูงขณะที่แนวโน้มผู้ป่วยอาการหนักและเสียชีวิตยังเพิ่มขึ้น ดังนั้นในช่วงเทศกาลสงกรานต์ก็ขอให้ทุกคนยังต้องเข้มในการปฏิบัติตามมาตรการเพื่อลดการติดเชื้อภายใต้ข้อกําหนดที่ศบค.ผ่อนคลายมาตรการให้จัดงานเทศกาลสงกรานต์ในปี2565พร้อมขอลูกหลานพาผู้สูงอายุในครอบครัวไปรับวัคซีนเข็มกระตุ้นเพื่อลดอาการรุนแรงและเสียชีวิตหากติดเชื้อได้รวมทั้งขอให้เด็กอายุ12-17ปีเข้ารับการฉีดเข็มกระตุ้นก่อนเปิดเทอมช่วงเดือนพฤษภาคมนี้ด้วย
ทั้งนี้ กระทรวงสาธารณสุขแนะนําเด็กอายุ12-17ปีขณะนี้เข้าสู่ระยะที่ต้องมีการฉีดวัคซีนโควิด19เข็มกระตุ้นแล้ว ควรเข้ารับวัคซีนก่อนเปิดเทอมช่วงเดือนพฤษภาคม2565โดยสามารถเลือกรับได้ทั้งแบบเต็มโดสหรือครึ่งโดสซึ่งทั้ง2แบบมีประสิทธิภาพในการเพิ่มภูมิคุ้มกันไม่แตกต่างกันเพียงแต่การฉีดครึ่งโดสจะมีผลข้างเคียงจากวัคซีนน้อยกว่าทั้งนี้กลุ่มเด็กที่สุขภาพปกติจะฉีดโดยใช้โรงเรียนเป็นฐานส่วนกลุ่มเด็กป่วยสามารถรับบริการในโรงพยาบาลที่รักษาได้ขณะที่เด็กประถมศึกษาอายุ5-11ปีฉีดเข็มแรกไปแล้วนั้นก็จะฉีดเข็มสองห่างจากเข็มแรกประมาณ8สัปดาห์ซึ่งอยู่ในขั้นตอนการเร่งรัดฉีดเพื่อรองรับการเปิดเทอมต่อไป
สําหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้( 15เมษายน2565)พบมีผู้ติดเชื้อเพิ่มรวม20,289รายจําแนกเป็นผู้ป่วยจากในประเทศ20,221รายและผู้ป่วยมาจากต่างประเทศ68รายทําให้ผู้ป่วยสะสมอยู่ที่1,769,857ราย(ตั้งแต่1มกราคม2565)โดยมีผู้หายป่วยกลับบ้านแล้ว24,969ราย
รวมหายป่วยสะสมอยู่ที่1,573,264ราย(ตั้งแต่1มกราคม2565)ขณะที่มีผู้ป่วยกําลังรักษาอยู่224,905รายและเสียชีวิต119ราย ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล2,024รายเฉลี่ยจังหวัดละ26รายอัตราครองเตียงร้อยละ28.1
จํานวนการได้รับวัคซีนสะสม(28ก.พ. 2564 - 13เม.ย. 2565)
รวม131,604,438โดสใน77จังหวัด(ซึ่งรวมยอดสะสมการให้บริการฉีดวัคซีนโควิด- 19แก่กลุ่มเด็กอายุ5- 11ปีตั้งแต่วันที่1ก.พ. - 13เม.ย. 2565จํานวน2,711,324 โดส)จําแนกเป็นผู้ที่ได้รับวัคซีนเข็มที่1จํานวน55,992,734โดสวัคซีนเข็มที่2จํานวน50,664,116โดสและวัคซีนเข็มที่3(ขึ้นไป)จํานวน24,947,588 โดส
————
รัฐบาลไทย-ข่าวทำเนียบรัฐบาล-บขส. ขยายโปรโมชันฉีดวัคซีน 2 เข็ม รับส่วนลดค่าโดยสารเพิ่ม 20% ถึง 30 พฤศจิกายน 2564
วันศุกร์ที่ 5 พฤศจิกายน 2564
บขส. ขยายโปรโมชันฉีดวัคซีน 2 เข็ม รับส่วนลดค่าโดยสารเพิ่ม 20% ถึง 30 พฤศจิกายน 2564
พร้อมพัฒนาระบบจองตั๋วออนไลน์ผ่านแอปพลิเคชัน E-Ticket “จอง จ่าย ได้ชัวร์”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า จากนโยบายเปิดประเทศรับการท่องเที่ยวและมาตรการคลายล็อกดาวน์ของรัฐบาล ตั้งแต่วันที่1 พฤศจิกายน 2564 ส่งผลให้ปริมาณผู้โดยสารที่เดินทางในเส้นทางภาคเหนือ ภาคใต้ ภาคตะวันออกเฉียงเหนือและภาคตะวันออก เพิ่มขึ้นประมาณวันละเกือบ 20,000 คน จากเดิมที่มีผู้โดยสารใช้บริการประมาณวันละ 16,000 - 18,000 คน ทั้งนี้คาดการณ์ว่าจํานวนผู้โดยสารที่เดินทางด้วยระบบขนส่งสาธารณะจะเพิ่มขึ้นอย่างต่อเนื่อง โดยเฉพาะในช่วงใกล้เทศกาลปีใหม่ 2565 ที่จะถึงนี้
เนื่องจากภาวะเศรษฐกิจและราคาน้ํามันที่สูงขึ้นได้ส่งผลกระทบต่อรายได้และค่าครองชีพ
ของประชาชน นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้มีข้อสั่งการให้ บขส. หาแนวทางในการช่วยลดค่าใช้จ่ายในการเดินทางให้แก่ประชาชนเพิ่มเติม ซึ่ง บขส. ได้มีการขยายเวลาจัดโครงการ “บขส.วิถีใหม่ห่างไกล COVID-19 ฉีดวัคซีน 2 เข็ม ลด 20%” จนถึงวันที่ 30 พฤศจิกายน 2564 โดยมอบส่วนลด 20% เฉพาะค่าโดยสาร (ไม่รวมค่าธรรมเนียม) ให้กับผู้ใช้บริการรถโดยสาร บขส. ที่ได้ฉีดวัคซีนป้องกัน COVID-19ครบ 2 เข็ม โดยมีเงื่อนไขการใช้สิทธิ์ตามที่บริษัทกําหนด และ บขส. ยังได้ร่วมสนับสนุนโครงการ “คนละครึ่ง”ซึ่งผู้โดยสารสามารถชําระค่าโดยสาร บขส. ผ่าน แอปพลิเคชัน “เป๋าตัง” ได้แล้วที่ช่องจําหน่ายตั๋วของ บขส.ทั่วประเทศ ทั้งนี้สิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก/คืน/เปลี่ยนแปลงตั๋ว ได้ทุกกรณี นอกจากนี้เพื่ออํานวยความสะดวกในการจองตั๋วออนไลน์ บขส. ได้พัฒนาแอปพลิเคชัน E-Ticket“จอง จ่าย ได้ชัวร์” เพื่อตอบสนองความต้องการของผู้ใช้บริการให้มีความสะดวก รวดเร็ว ปลอดภัยตามแบบวิถีใหม่ (New Normal) ด้วย
กรรมการผู้จัดการใหญ่ บขส. กล่าวเพิ่มเติมว่า ในส่วนการให้บริการรับ - ส่งพัสดุภัณฑ์ บขส. ได้มีการพัฒนาและปรับปรุงการให้บริการ โดยเน้นการส่งพัสดุภัณฑ์ด่วนทั่วไทย ส่งเย็นถึงเช้า รับได้ในวันเดียวเพื่อรองรับความต้องการของผู้ใช้บริการ ซึ่งปัจจุบันลูกค้า บขส. ส่วนใหญ่เป็นกลุ่มลูกค้าทั่วไป ที่นําฝากพัสดุประเภทอาหารแช่แข็ง เสื้อผ้า และของใช้ต่าง ๆ เช่น เครื่องใช้ไฟฟ้า เป็นต้น นอกจากนี้ บขส. เล็งเห็นถึงความสําคัญของวิสาหกิจชุมชน และกลุ่มเกษตรกรจึงมีแนวคิดที่จะนําสินค้าของกลุ่มเหล่านี้มาวางจําหน่ายในพื้นที่สถานีขนส่ง รวมทั้งมีแผนจัดโปรโมชั่นพิเศษเพื่อช่วยลดค่าครองชีพและเป็นของขวัญปีใหม่ให้กับผู้ใช้บริการ
สอบถามข้อมูลการใช้สิทธิ์โครงการ “บขส. วิถีใหม่ห่างไกล COVID-19 ฉีดวัคซีน 2 เข็ม ลด 20%”
ได้ที่ งานการตลาดและลูกค้าสัมพันธ์ โทรศัพท์ 0 2537 8737 งานบริการรับ - ส่งพัสดุภัณฑ์ โทร 095 890 1687 และ 0 2537 8480 หรือสอบถามข้อมูลเส้นทางการเดินรถเพิ่มเติมได้ที่ช่องจําหน่ายตั๋วของ บขส.ทั่วประเทศ และ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 27 สิงหาคม 2564 พบพนักงานติดเชื้อไวรัส COVID-19 จำนวน 10 ราย
วันศุกร์ที่ 27 สิงหาคม 2564
ประกาศ​ ขสมก.​ ประจําวันที่ 27 สิงหาคม 2564 พบพนักงานติดเชื้อไวรัส COVID-19 จํานวน 10 ราย
ประกาศ​ ขสมก.​ ประจําวันที่ 27 สิงหาคม 2564 พบพนักงานติดเชื้อไวรัส COVID-19 จํานวน 10 ราย
1)​ พนักงานขับรถโดยสารธรรมดา สาย 47 เพศชาย อายุ 59 ปี
2)​ พนักงานขับรถโดยสารธรรมดา สาย 71 เพศชาย อายุ 48 ปี
3)​ พนักงานขับรถโดยสารธรรมดา สาย 3 เพศชาย อายุ 39 ปี
4)​ พนักงานขับรถโดยสารปรับอากาศ สาย 34 เพศชาย อายุ 48 ปี
5)​ พนักงานเก็บค่าโดยสารรถธรรมดา สาย 71 เพศหญิง อายุ 57 ปี
6)​ พนักงานขับรถโดยสารธรรมดา สาย 71 เพศชาย อายุ 48 ปี
7)​ พนักงานขับรถโดยสารธรรมดา สาย 191 เพศชาย อายุ 58 ปี
8) พนักงานขับรถโดยสารธรรมดา สาย 97 เพศชาย อายุ 42 ปี
9) พนักงานขับรถโดยสารธรรมดา สาย 136 เพศหญิง อายุ 40 ปี
10) พนักงานขับรถโดยสารธรรมดา สาย 7 เพศชาย อายุ 48 ปี
รัฐบาลไทย-ข่าวทำเนียบรัฐบาล-พม. จัดประชุมคณะกรรมการผู้สูงอายุแห่งชาติ เห็นชอบแนวทางการขับเคลื่อนมาตรการจ่ายเงินสงเคราะห์ เพื่อการยังชีพแก่ผู้สูงอายุที่มีรายได้น้อย
วันศุกร์ที่ 13 สิงหาคม 2564
พม. จัดประชุมคณะกรรมการผู้สูงอายุแห่งชาติ เห็นชอบแนวทางการขับเคลื่อนมาตรการจ่ายเงินสงเคราะห์ เพื่อการยังชีพแก่ผู้สูงอายุที่มีรายได้น้อย
พม. จัดประชุมคณะกรรมการผู้สูงอายุแห่งชาติ เห็นชอบแนวทางการขับเคลื่อนมาตรการจ่ายเงินสงเคราะห์ เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ แนวทางการช่วยเหลือเยียวยาผู้สูงอายุที่รับเบี้ยยังชีพผู้สูงอาย
เมื่อวันที่ 30 ก.ค. 64 เวลา 09.30 น. ที่ห้องประชุมโสมสวลี ชั้น 11 กระทรวงพาณิชย์ อําเภอเมือง จังหวัดนนทบุรีนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยภายหลังการประชุมคณะกรรมการผู้สูงอายุแห่งชาติ (กผส.) ครั้งที่ 2/2564 เพื่อขับเคลื่อนนโยบายการดําเนินงานด้านผู้สูงอายุ โดยมี นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุม ว่า สืบเนื่องจากรัฐบาลมีนโยบายให้ดําเนินการมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย ตามโครงการลงทะเบียนเพื่อสวัสดิการแห่งรัฐ คณะกรรมการผู้สูงอายุแห่งชาติ (กผส.) ได้เห็นชอบแนวทางขับเคลื่อนการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ โดยจ่ายเงินสงเคราะห์ฯ ตั้งแต่เดือนมิถุนายน - กันยายน 2563 เป็นระยะเวลา 4 เดือน และในปีงบประมาณ พ.ศ. 2564 เสนอให้จ่ายในอัตราการจ่ายเดิม โดยจ่ายแบบเดือนเว้นเดือน เริ่มตั้งแต่เดือนตุลาคม 2563 เป็นต้นไป ตามอัตราการจ่ายเงินเดิม ดังนี้ 1) ผู้สูงอายุที่มีรายได้ไม่เกิน 30,000 บาทต่อปี ได้รับเงินช่วยเหลือฯ 100 บาทต่อเดือน และ 2) ผู้สูงอายุที่มีรายได้มากกว่า 30,000 บาท แต่ไม่เกิน 100,000 บาทต่อปี ได้รับเงินช่วยเหลือฯ 50 บาทต่อเดือน สําหรับการดําเนินงานระยะยาว ที่ประชุมเห็นควรให้มีการจัดตั้งคณะทํางานฯ เพื่อพิจารณาการงบประมาณดังกล่าวไปใช้ให้เกิดประโยชน์สูงสุดต่อประชาชน
นางพัชรี กล่าวต่อไปว่า ที่ประชุมได้เห็นชอบแนวทางการช่วยเหลือเยียวยาผู้สูงอายุที่รับเบี้ยยังชีพผู้สูงอายุซ้ําซ้อนกับสวัสดิการอื่น ได้แก่ 1) การจ่ายเงินคืนให้กับผู้สูงอายุที่รับเบี้ยยังชีพผู้สูงอายุซ้ําซ้อนกับสวัสดิการอื่น และได้นําเงินมาคืนให้ทางราชการแล้ว และระงับการดําเนินคดีเรียกคืนเบี้ยยังชีพผู้สูงอายุ โดยจะได้เสนอ ครม. เพื่อมอบหมายให้กระทรวงมหาดไทยและกรมบัญชีกลาง กระทรวงการคลัง พิจารณากระบวนการคืนเงินฯ ให้กับผู้สูงอายุ และ 2) การแต่งตั้งคณะอนุกรรมการกําหนดนโยบายเบี้ยยังชีพผู้สูงอายุ เพื่อกําหนดนโยบายเบี้ยยังชีพผู้สูงอายุให้เกิดประโยชน์สูงสุดต่อประชาชนต่อไป นอกจากนี้ ที่ประชุมยังได้เห็นชอบแผนปฏิบัติการด้านผู้สูงอายุ ระยะที่ 3 (พ.ศ. 2566–2580) และแผนปฏิบัติการด้านผู้สูงอายุ ระยะกลาง 5 ปี (พ.ศ. 2566–2570) รายงานสถานการณ์ผู้สูงอายุไทย พ.ศ. 2563 และมาตรการช่วยเหลือลูกหนี้กองทุนผู้สูงอายุที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID–19) โดยการพักชําระหนี้ของลูกหนี้กองทุนผู้สูงอายุ ครั้งที่ 3 เป็นระยะเวลา 6 เดือน ตั้งแต่วันที่ 1 ตุลาคม 2564 - 31 มีนาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พอใจ ตัวเลข GDP การเกษตรไตรมาส2 เชื่อมั่นแนวโน้มปี 2565 ขยายตัวต่อเนื่องในทุกสาขาการผลิต พร้อมเดินหน้าส่งเสริมความเข้มแข็งในอุตสาหกรรมสร้างสรรค์
วันศุกร์ที่ 5 สิงหาคม 2565
โฆษกรัฐบาลเผย นายกฯ พอใจ ตัวเลข GDP การเกษตรไตรมาส2 เชื่อมั่นแนวโน้มปี 2565 ขยายตัวต่อเนื่องในทุกสาขาการผลิต พร้อมเดินหน้าส่งเสริมความเข้มแข็งในอุตสาหกรรมสร้างสรรค์
โฆษกรัฐบาลเผย นายกฯ พอใจ ตัวเลข GDP การเกษตรไตรมาส2 เชื่อมั่นแนวโน้มปี 2565 ขยายตัวต่อเนื่องในทุกสาขาการผลิต พร้อมเดินหน้าส่งเสริมความเข้มแข็งในอุตสาหกรรมสร้างสรรค์ สร้างศักยภาพให้กับอุตสาหกรรมไทยสู่ระดับนานาชาติ
วันนี้ (วันที่ 5 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดําเนินงาน และ พอใจตัวเลข GDPการเกษตรไตรมาส 2 ซึ่งขยายตัวร้อยละ 5.7 เชื่อมั่นว่าแนวโน้มเศรษฐกิจการเกษตรในปี 2565 จะขยายตัวต่อเนื่องในทุกสาขาการผลิต ขอบคุณทุกหน่วยงานที่เกี่ยวข้องร่วมพัฒนาศักยภาพการผลิตสินค้าเกษตรอย่างมีประสิทธิภาพ พร้อมเดินหน้านโยบายส่งเสริมอุตสาหกรรมสร้างสรรค์ มุ่งเน้นการเพิ่มมูลค่าผลิตภัณฑ์ด้วยความคิดสร้างสรรค์ เพื่อสร้างศักยภาพให้กับอุตสาหกรรมไทยสู่ระดับนานาชาติ
โฆษกประจําสํานักนายกรัฐมนตรี กล่าวว่า จากการวิเคราะห์ของสํานักงานเศรษฐกิจการเกษตร พบว่าไตรมาส 2 ของปี 2565 ภาวะเศรษฐกิจการเกษตรขยายตัวร้อยละ 5.7 เปรียบเทียบกับช่วงเดียวกันของปี 2564 ซึ่งขยายตัวร้อยละ 4.1 เนื่องจากหลายปัจจัยเอื้ออํานวย ประกอบกับการดําเนินนโยบายและมาตรการของภาครัฐในด้านการพัฒนาประสิทธิภาพการผลิต การตลาด และวิธีการปลูก ที่ลดภาระต้นทุนการผลิตที่สูงขึ้น ทําให้เกษตรกรสามารถทําการผลิตได้อย่างต่อเนื่อง ขยายการเพาะปลูกมากขึ้น อาทิ สาขาพืช สาขาบริการทางการเกษตร และสาขาป่าไม้
นอกจากนี้ รัฐบาลยังเร่งเดินหน้าขับเคลื่อนการดําเนินกิจกรรม ในเศรษฐกิจภาคอุตสาหกรรม โดยได้ดําเนินการส่งเสริมการส่งออกสินค้าในกลุ่มอุตสาหกรรมสร้างสรรค์ เพื่อนําไปสู่การพัฒนาอย่างยั่งยืนของเศรษฐกิจ และสังคมไทย ด้วยการส่งเสริมการพัฒนาขีดความสามารถให้กับผู้ประกอบการแฟชั่นและเครื่องนุ่งห่ม โดยกรมส่งเสริมอุตสาหกรรม หรือดีพร้อม (DIPROM) ได้จัดทํานโยบายดีพร้อมแคร์ (DIPROM CARE) ที่ปรับให้สอดคล้องกับบริบทของสภาพเศรษฐกิจ พฤติกรรมผู้บริโภคในปัจจุบัน รวมถึงการขับเคลื่อนเศรษฐกิจที่สอดคล้องกับ BCG และมุ่งเน้นการเพิ่มมูลค่าผลิตภัณฑ์ด้วยความคิดสร้างสรรค์ ผ่าน 3 วิธีดีพร้อม ประกอบด้วย 1. ดีพร้อมรักษ์โลก 2.ดีพร้อมอัพสกิล และ 3. ดีพร้อมแบรนด์ดิ้ง โดยคาดว่าจะสามารถเพิ่มมูลค่าทางเศราฐกิจได้เพิ่มขึ้น 1.5 เท่า หรือคิดเป็นมูลค่ากว่า 270 ล้านบาท ของการดําเนินงานในปีที่ผ่านมา
“นายกฯ ชื่นชมทุกหน่วยงานที่มีส่วนเกี่ยวข้องในการร่วมพัฒนาเศรษฐกิจภาคการเกษตร กําชับหน่วยงานต่าง ๆ เตรียมพร้อมรับมือสภาวะความแปรปรวนของสภาพอากาศที่อาจรุนแรงขึ้นในช่วงฤดูฝน และปัญหาเศรษฐกิจโลกที่อาจส่งผลกระทบต่อพี่น้องเกษตรกร โดยรัฐบาลพร้อมเดินหน้าสนับสนุน ช่วยเหลือทุกด้าน โดยเฉพาะอย่างยิ่งนโยบายส่งเสริมความเข้มแข็ง เสริมสร้างศักยภาพ ให้สอดคล้องกับบริบทโลกรูปแบบใหม่ เพื่อนําไปสู่การพัฒนาอย่างยั่งยืนของเศรษฐกิจและสังคมไทย” นายธนกร กล่าว
รัฐบาลไทย-ข่าวทำเนียบรัฐบาล-เปิด รพ.สนาม – ศูนย์พักคอยฯ แห่งใหม่ใน กทม. เพิ่มศักยภาพดูแลผู้ป่วยโควิด
วันพุธที่ 18 สิงหาคม 2564
เปิด รพ.สนาม – ศูนย์พักคอยฯ แห่งใหม่ใน กทม. เพิ่มศักยภาพดูแลผู้ป่วยโควิด
....
มาแล้ว อีกหนึ่ง รพ.สนาม ณ โครงการเดอะบาซาร์ รัชดาภิเษก กทม. ที่ได้เพิ่มศักยภาพในการรักษาผู้ป่วยโรคโควิด-19 โดยการติดตั้งเครื่องช่วยหายใจและเครื่องกรองอากาศ จํานวน 350 เตียง พร้อมรับผู้ป่วยกลุ่มสีเหลืองจาก Hospitel และจากระบบประสานหาเตียงใน กทม. และปริมณฑล
.
และล่าสุด กทม. ได้เปิดศูนย์พักคอยเพื่อส่งต่อ (Community Isolation: CI) เพิ่มอีก 1 แห่ง ณ โรงซ่อมบํารุงรถไฟสถานีกลางบางซื่อ เขตจตุจักร เพื่อรองรับผู้ป่วยโควิดกลุ่มสีเขียวที่ยังไม่มีอาการ จํานวน 400 เตียง ส่งผลให้ขณะนี้ กทม. ได้จัดตั้งศูนย์พักคอยฯ แล้วกว่า 69 แห่ง และสามารถรองรับผู้ป่วยได้ถึง 9,190 เตียง (ข้อมูล ณ วันที่ 16 ส.ค. 64)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
วันอังคารที่ 27 กรกฎาคม 2564
ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
ทส. พร้อมใจกันลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
วันนี้ (27 กรกฎาคม 2564) เวลา 08.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงของกระทรวงทรัพยากรธรรมชาติและสิ่งแวดล้อม ร่วมพิธีลงนามถวายพระพร พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564 เพื่อเป็นการแสดงออกซึ่งความจงรักภักดีและสํานึกในพระมหากรุณาธิคุณ ณ ห้อง 101 อาคารกระทรวงทรัพยากรธรรมชาติและสิ่งแวดล้อม โดยพิธีนี้ ได้จัดขึ้นภายใต้มาตรการทางสาธารณสุขในการป้องกันการแพร่ระบาดของโรคโควิด-19 อย่างเข้มงวด
นอกจากนั้น บุคลากรในสังกัดกระทรวงฯ ยังได้ร่วมกันลงนามถวายพระพรผ่านระบบออนไลน์ที่เว็บไซต์ของกระทรวงทรัพยากรธรรมชาติและสิ่งแวดล้อมอีกด้วย ทั้งนี้ ขอเชิญชวนประชาชนร่วมลงนามถวายพระพรได้ที่ www.mnre.go.th ได้ตั้งแต่วันนี้ - วันที่ 31 กรกฎาคม 2564 เพื่อพร้อมใจกันแสดงความจงรักภักดีและสํานึกในพระมหากรุณาธิคุณ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเตรียมลงพื้นที่ตรวจราชการจังหวัดกาญจนบุรี 4 สิงหาคมนี้ ติดตามข้อสั่งการแก้ปัญหาน้ำเพื่ออุปโภคบริโภค-เกษตร และการปรับภูมิทัศน์สองฝั่งแม่น้ำแคว
วันพุธที่ 3 สิงหาคม 2565
โฆษกรัฐบาลเผย นายกรัฐมนตรีเตรียมลงพื้นที่ตรวจราชการจังหวัดกาญจนบุรี 4 สิงหาคมนี้  ติดตามข้อสั่งการแก้ปัญหาน้ําเพื่ออุปโภคบริโภค-เกษตร และการปรับภูมิทัศน์สองฝั่งแม่น้ําแคว
โฆษกรัฐบาลเผย นายกรัฐมนตรีเตรียมลงพื้นที่ตรวจราชการจังหวัดกาญจนบุรี 4 สิงหาคมนี้  ติดตามข้อสั่งการแก้ปัญหาน้ําเพื่ออุปโภคบริโภค-เกษตร และการปรับภูมิทัศน์สองฝั่งแม่น้ําแคว แลนด์มาร์กแห่งใหม่ของชาวกาญจน์ พร้อมรับฟังปัญหาจากประชาชนในพื้นที่
วันนี้ (3 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะมีกําหนดการลงพื้นที่ตรวจราชการจังหวัดกาญจนบุรี ในวันที่ 4 สิงหาคม 2565 เพื่อติตตามการดําเนินงานตามข้อสั่งการ และรับฟังปัญหาจากประชาชนในพื้นที่ โดยมีกําหนดการ ดังนี้
ช่วงเช้า นายกรัฐมนตรีพร้อมคณะติดตามการแก้ไขปัญหาการขาดแคลนน้ําเพื่อการอุปโภคบริโภค และการเกษตร ตําบลห้วยกระเจา อําเภอห้วยกระเจา จังหวัดกาญจนบุรี ซึ่งเป็นพื้นที่ที่ประสบปัญหาขาดแคลนน้ําและมีภัยแล้งเป็นประจําทุกปี เนื่องจากสภาพภูมิประเทศเป็นที่ราบเชิงเขา และเป็นพื้นที่เขตเงาฝน ไม่มีแม่น้ําไหลผ่าน รวมทั้งขาดแคลนระบบชลประทาน ในการนี้ พระบาทสมเด็จพระวชิรเกล้าเจ้าอยู่หัว ทรงมีพระราชปณิธาน สืบสาน รักษา ต่อยอด ทรงพระกรุณาโปรดเกล้าโปรดกระหม่อมรับ “โครงการจัดหาน้ําบาดาลขนาดใหญ่แก้ปัญหาภัยแล้ง”15 โครงการ ครอบคลุม 11 จังหวัด ไว้เป็น “โครงการอันเนื่องมาจากพระราชดําริ” เพื่อบรรเทาความเดือดร้อนแก่ราษฎรจากภาวะวิกฤตภัยแล้ง
จากนั้น ช่วงบ่าย นายกรัฐมนตรีพร้อมคณะ เดินทางไปติดตามการจัดระเบียบและปรับปรุงภูมิทัศน์สองฝั่งแม่น้ําแควน้อยแควใหญ่ เพื่อส่งเสริมการท่องเที่ยว ภายใต้โครงการปรับปรุงภูมิทัศน์และพัฒนาเมืองเก่ากาญจนบุรีและสองฝั่งแม่น้ําแควน้อยแควใหญ่ จังหวัดกาญจนบุรี ที่ได้ดําเนินการแก้ไขปัญหาแพรุกล้ําบริเวณแม่น้ําแควใหญ่และแม่น้ําแควน้อย อาทิ การดําเนินการด้านกฎหมาย การลดมลภาวะทางเสียง การก่อสร้างท่าเทียบเรือเพื่อรองรับแพ การพัฒนาคุณภาพชีวิตของประชาชนชาวเรือชาวแพที่ได้รับความเดือดร้อน รวมทั้งปรับปรุงภูมิทัศน์ท่าเทียบเรือโดยจัดสร้างจุดชมวิว Sky Walk บริเวณริมฝั่งแม่น้ําแควใหญ่ ซึ่งเป็นแลนด์มาร์กแห่งใหม่ และพื้นที่สาธารณะของชาวเมืองกาญจนบุรี ตลอดจนจัดระเบียบและปรับปรุงภูมิทัศน์พื้นที่ริมฝั่งแม่น้ําแควใหญ่ จัดทําเป็น Walking Street เพื่อฟื้นฟูการท่องเที่ยว และการพัฒนาเศรษฐกิจฐานรากของชาวกาญจนบุรี ภายหลังสถานการณ์การแพร่ระบาดของโรคโควิด - 19
รัฐบาลไทย-ข่าวทำเนียบรัฐบาล-นายกฯ มอบ รมต. นร. นายอนุชา เป็นประธานในพิธีบำเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9)
วันจันทร์ที่ 20 ธันวาคม 2564
นายกฯ มอบ รมต. นร. นายอนุชา เป็นประธานในพิธีบําเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9)
นายกฯ มอบ รมต. นร. นายอนุชา เป็นประธานในพิธีบําเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9)
วันนี้ (20 ธันวาคม 2564) เวลา 19.00 น. ณ ห้องรัตนจันทสรวรคุรุ วัดปากน้ํา เขตภาษีเจริญ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีบําเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9) อดีตเจ้าอาวาสวัดปากน้ํา อดีตผู้ปฏิบัติหน้าที่สมเด็จพระสังฆราช และอดีตกรรมการมหาเถรสมาคม โดยมี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายสิปป์บวร แก้วงาม รองผู้อํานวยการสํานักงานพระพุทธศาสนาแห่งชาติ รักษาราชการแทนผู้อํานวยการสํานักงานพระพุทธศาสนาแห่งชาติ ข้าราชการ และประชาชนเข้าร่วมพิธีเป็นจํานวนมาก
สมเด็จพระมหารัชมังคลาจารย์ หรือ สมเด็จช่วง ได้มรณภาพด้วยอาการอย่างสงบ เมื่อวันที่ 9 ธันวาคม 2564 สิริอายุ 96 ปี เป็นสมเด็จพระราชาคณะฝ่ายมหานิกาย เป็นอดีตเจ้าอาวาสวัดปากน้ํา ภาษีเจริญ (พระอารามหลวง) อดีตผู้ปฏิบัติหน้าที่สมเด็จพระสังฆราช อดีตกรรมการมหาเถรสมาคม อดีตประธานสมัชชามหาคณิสสร อดีตที่ปรึกษามหาเถรสมาคม และอดีตประธานอํานวยการโครงการสร้างความปรองดองสมานฉันท์ โดยใช้หลักธรรมทางพระพุทธศาสนา "หมู่บ้านรักษาศีล 5" เป็นพระเถระชั้นผู้ใหญ่ที่มีลูกศิษย์จํานวนมาก
สําหรับพิธีบําเพ็ญกุศล พระบาทสมเด็จพระเจ้าอยู่หัวฯ ทรงรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรม กําหนด 7 คืน (วันที่ 12-18 ธันวาคม พ.ศ.2564 เวลา 19.00) จากนั้น มีการบําเพ็ญกุศลสวดพระอภิธรรม ในเวลา 19.00 น. เป็นระยะเวลา 100 วัน
รัฐบาลไทย-ข่าวทำเนียบรัฐบาล-ปิดจ็อบได้แล้วกว่า 97% การแจ้งเบาะแส - ร้องทุกข์ถึงรัฐบาลผ่านช่องทาง 1111
วันพุธที่ 8 ธันวาคม 2564
ปิดจ็อบได้แล้วกว่า 97% การแจ้งเบาะแส - ร้องทุกข์ถึงรัฐบาลผ่านช่องทาง 1111
.....
นายธนกร วังบุญคงชนะ โฆษกรัฐบาล เผยรายงานการแจ้งเบาะแสเรื่องร้องทุกข์ - ข้อเสนอแนะจากประชาชน ผ่านช่องทาง 1111 ของรัฐบาล ตั้งแต่วันที่ 1 ต.ค. – 6 ธ.ค. 64 พบว่ามีการแจ้งเรื่อง เสนอแนะ และสอบถามข้อมูลทั้งหมด 58,344 เรื่อง โดยสามารถยุติเรื่องได้แล้วถึง 56,623 เรื่อง คิดเป็น 97.05%
.
5 อันดับเรื่องราวร้องทุกข์ที่ได้รับแจ้งมากที่สุด คือ 1.ประเด็นด้านการรักษาพยาบาล โดยเฉพาะการแพร่ระบาดของโรคโควิด-19 2.ประเด็นปัญหาการใช้ถนน 3.ประเด็นเสียงรบกวน 4.ประเด็นไฟฟ้า 5.ประเด็นการเมือง
.
ประชาชนสามารถมีส่วนร่วมในการแก้ไขปัญหา แจ้งเรื่อง รวมถึงรับบริการข้อมูลข่าวสารได้ที่
สายด่วน 1111 ตลอด 24 ชั่วโมง
ตู้ ปณ. 1111 ทําเนียบรัฐบาล
เว็บไซต์www.1111.go.th
แอปพลิเคชัน PSC1111
จุดบริการประชาชน 1111 ทําเนียบรัฐบาล
#ไทยคู่ฟ้า#ร่วมต้านโควิด19
-------------------